# Vilkår for bruk av landstrøm fra Plug i Bergen

Plug AS leverer landstrøm til skip som ligger til kai så de kan stenge egne motorer og redusere utslipp til luft. Tilkobling til landstrøm skal være enkelt og fordelaktig for skipet, for havnen, og for miljøet. For å få dette til på en god måte kreves det at de som kobler seg til landstrøm fra Plug er kjent med gjeldende retningslinjer, prosedyrer og vilkår om ansvarsforhold og vederlag.

## Ansvarsforhold

Tilkobling til landstrøm fra Plug må utføres i henhold til gjeldende prosedyrer for tilkobling, i tillegg til andre reguleringer og anvisninger som gjelder i havnen. Link til prosedyrene som gjelder for Plugs ulike anlegg, finnes til slutt i dette dokumentet.

Kunde er selv ansvarlig for å gjøre seg kjent med og overholde prosedyrene for tilkobling. Videre må kunden sørge for at gjeldende forskrifter og aktuelle standarder for skipet blir fulgt. Ved første gangs tilkobling til landstrøm må skipets personell gjennomgå en opplæring for bruk av landstrømanlegget. Ved tilkobling til lavspentanlegget kan dette avtales med LOS Elektro AS. Denne opplæringen er kostnadsfri for kunden.

Om man som kunde oppdager uregelmessigheter eller skade på landstrømanlegget før tilkobling, skal dette meldes til Plug på post@plugport.no . Om skaden synes å være betydelig, må LOS Elektro kontaktes før man tar anlegget i bruk. Kunde som opplever problemer ved tilkobling eller bruk av Plug sine landstrømanlegg kan ta kontakt med LOS Elektro. Oppmøte eller annen veiledning som ikke skyldes feil ved anlegget vil da bli belastet kunden direkte.

**LOS Elektro vakttelefon: +47 478 79 999**

Dersom anlegget påføres skade av kunde ved tilkobling, frakopling eller bruk, kan kunden bli holdt erstatningsansvarlig. Ansvaret omfatter direkte tap. Dersom skade skyldes forsett eller grov uaktsomhet omfattes også indirekte tap.

Plug er ansvarlig for at egne anlegg oppfyller de forskriftskrav og standarder som gjelder for anleggene. Plug er ikke ansvarlig for skade, tap eller ulempe som kunden blir utsatt for som følge av at landstrømanlegg ikke er tilgjengelig eller er ute av drift.

## Vederlag

Priser for bruk av landsstrøm fra Plug er oppgitt på selskapets hjemmesider og gjelder for skip i næring. Prisene gjenspeiler kostnadene, og vil variere mellom havner, fartøyskategorier, og for lav-og høyspent landsstrøm. Samlet kostnad for bruken av landstrømanlegget blir avregnet når skipet forlater havnen, og faktura sendes til samme mottager som for havneavgifter etc. med 30 dagers betalingsfrist. Ved uklarheter ved fakturaen eller avregningsgrunnlaget bes det om at kunde kontakter Plug på post@plugport.no så snart som mulig.

Iht. gjeldende forskrifter gjelder at ved levering av elektrisk kraft til bruk om bord i skip, skal det betales forbruksavgift til staten (elavgift). Skip i næring skal betale redusert sats. Som skip i næring anses ikke skip i opplag, skip som er varig er tatt ut av fart, skip brukt til bosted, hotell, kontor, verksted, lager, eller som er under reparasjon, ombygging eller er satt i dokk eller lignende. Visse utenlandske orlogsfartøy og orlogsfartøy under NATO kommando er fritatt for avgift.

Skip i næring skal levere egenerklæring ved første gangs bruk av anlegget og fornye denne årlig. Skjema for egenerklæring kan fylles ut på plugport.no. Signert kopi av erklæring sendes med post til Plug, eller skannes og sendes på post@plugport.no . Plug vil måtte belaste full forbruksavgift for de skip hvor det ikke foreligger egenerklæring.

De skip som tar ut strøm fra PLUGs anlegg er selv ansvarlig for å avklare om de tilhører i en avgiftskategori som medfører at de har rett på redusert elavgift eller er fritatt for elavgift.  Dersom det viser seg at et skip som er belastet med redusert elavgift eller ikke er belastet med elavgift, likevel ikke tilfredsstiller kravene som en slik avgiftsanvendelse krever, plikter skipet å etterbetale til PLUG den elavgift som skulle vært betalt ved fakturering av strømleveransen.

## Endring av vilkår

Vilkår for bruk av landstrøm fra Plug i Bergen kan ved behov endres med virkning for fremtidige tilkoblinger. Oppdaterte og gjeldende vilkår ertilgjengelig på Plug sin hjemmeside.

## Gjeldende prosedyrer

* Se Plugport.no
* Havn og kai på fire forskjellige anlegg